open-index/open-wikipedia-markdown huggingface dataset:
দ্পাল-গ্যি-সেং-গে

**দ্পাল-গ্যি-সেং-গে** () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।

## সংক্ষিপ্ত জীবনী
দ্পাল-গ্যি-সেং-গে অষ্টম শতাব্দীতে তিব্বতের ল্হো-ব্রাগ () নামক স্থানে শুদ-ফু  () পরিবারগোষ্ঠীতে জন্মগ্রহণ করেন। তিনি তিব্বত সম্রাট খ্রি-স্রোং-ল্দে-ব্ত্সানের যুদ্ধমন্ত্রী ছিলেন। তিনি সম্রাটের নির্দেশে পদ্মসম্ভবকে নেপাল থেকে তিব্বত যাওয়ার আমন্ত্রণ জানান ও ক্রমে পদ্মস্মভবের নিকট শিষ্যত্ব লাভ করে তার নিকট যমান্তক ও বজ্রকীল তন্ত্র সাধনা সম্বন্ধে অধ্যয়ন করেন। 

## তথ্যসূত্র

## আরো পড়ুন
*Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, pp.&nbsp;51–52.
* Smith, Gene. 2006. “Siddha Groups and the Mahasiddhas in the Art and Literature of Tibet.” In Holy Madness: Portraits of Tantric Siddhas. New York: Rubin Museum of Art, p.&nbsp;72.
*Tarthang Tulku. 1975. Bringing the Teachings Alive. Cazadero, CA: Dharma Publishing, pp.&nbsp;73–74.
*Tarthang Tulku, et al. 1987. The Life and Liberation of Padmasambhava. Emeryville, CA: Dharma Publishing.

বিষয়শ্রেণী:পদ্মসম্ভবের পঁচিশজন শিষ্য
সোগ-পো-ল্হা-দ্পাল

**সোগ-পো-ল্হা-দ্পাল** () বা **সোগ-পো-দ্পাল-গ্যি-য়ে-শেস** () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।

## সংক্ষিপ্ত জীবনী
সোগ-পো-ল্হা-দ্পাল অষ্টম শতাব্দীতে তিব্বতে জন্মগ্রহণ করেন। তিনি পেশাগত ভাবে একজন কর্মকার বা কামার ছিলেন। তিনি পদ্মসম্ভব ছাড়াও র্মা-রিন-ছেন-ম্ছোগ ও জ্ঞানকুমারের শিষ্য ছিলেন। তার প্রধান শিষ্য ছিলেন গ্নুব্স-ছেন-সাংস-র্গ্যাস-য়ে-শেস।

## তথ্যসূত্র

## আরো পড়ুন
* Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995.
*Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, pp.&nbsp;604–606.
*Smith, Gene. 2006. “Siddha Groups and the Mahasiddhas in the Art and Literature of Tibet”. In Holy Madness: Portraits of Tantric Siddhas. New York: Rubin Museum of Art, p.&nbsp;72.
*Tarthang Tulku. 1975. Bringing the Teachings Alive. Cazadero, CA: Dharma Publishing, p.&nbsp;69.

বিষয়শ্রেণী:পদ্মসম্ভবের পঁচিশজন শিষ্য
তোমাকে বউ বানাবো

**তোমাকে বউ বানাবো** হচ্ছে ২০০৮ সালে মুক্তিপ্রাপ্ত একটি বাংলাদেশী প্রণয়-নাট্য চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন। চলচ্চিত্রটিতে অভিনয় করেছেন বাংলাদেশী সুপারস্টার শাকিব খান, শাবনূর, রাজ্জাক, রেজাউল করিম রিফাত, খলিল উল্লাহ খান, মিশা সওদাগর সহ আরও অনেকে।

## শ্রেষ্ঠাংশে
* শাকিব খান
* শাবনূর
* রাজ্জাক
*রেজাউল করিম রিফাত
*খলিল উল্লাহ খান
*মিশা সওদাগর
* তুষার খান
* রতন খান

## সঙ্গীত

*তোমাকে বউ বানাবো* চলচ্চিত্রটির সঙ্গীত পরিচালনা করেছেন শওকাত।

### সঙ্গীত

## তথ্যসূত্র

## বহিঃসংযোগ

বিষয়শ্রেণী:২০০৮-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
আমার স্বপ্ন তুমি

***আমার স্বপ্ন তুমি*** হচ্ছে ২০০৫ সালে মুক্তিপ্রাপ্ত একটি বাংলাদেশী কৌতুকধর্মী সামাজিক নাট্য চলচ্চিত্র। চলচ্চিত্রটি পরিচালনা করেছেন হাসিবুল ইসলাম মিজান, পাশাপাশি গল্প ও চিত্রনাট্যও করেছেন তিনি এবং এসএনএন পিকচারের ব্যানারে প্রযোজনা করেছেন মাহমুদ হক শামীম। চলচ্চিত্রটিতে প্রধান চরিত্রে অভিনয় করেছেন শাকিব খান, ফেরদৌস ও শাবনূর এবং সহ-তারকা হিসেবে অভিনয় করেছেন এটিএম শামসুজ্জামান, আবুল হায়াত, শর্মিলী আহমেদ সহ আরও অনেকে। এটি ২০০৫ সালের সর্বাধিক ব্যবসাসফল চলচ্চিত্রের মধ্যে অন্যতম।

## কাহিনি সংক্ষেপ
সুমন (শাকিব খান) একজন শিক্ষিত বেকার যিনি বি.এ শেষ করার পর অনন্তপুর গ্রামে থাকেন। খুশি (শাবনূর) হলো সুমনের খুব কাছের একজন বন্ধু। দীর্ঘসময় তারা একে অপরের নিকট ঘনিষ্ঠ থাকায় সুমন একসময় খুশির প্রেমে পড়ে যায়। কিন্তু খুশির একটি বদঅভ্যাস ছিল, সেটি হলো ইচ্ছায়/অনিচ্ছায় মিথ্যে বলা। এই মিথ্যে বলার অভ্যেসটাই একসময় খুশি-সুমনের ভালোবাসার জন্য কাল হয়ে দাঁড়ায়। যার জন্য উভয়কেই চরম মূল্য দিতে হয়।

## শ্রেষ্ঠাংশে
* শাকিব খান - সুমন
* শাবনূর - খুশি
* ফেরদৌস আহমেদ - শাহেদ
* এটিএম শামসুজ্জামান - খুশির বাবা
* রাশেদা চৌধুরী - খুশির মা
* আবুল হায়াত -শাহেদের বাবা
* শর্মিলী আহমেদ - শাহেদের মা
* রেহানা জলি - সুমনের মা
* আফজাল শরীফ - সুমনের বন্ধু
* নাসির খান
* ডন

## কুশীলব
* পরিচালক: হাসিবুল ইসলাম মিজান
* প্রযোজক: মাহমুদ হক শামীম
* গল্প: হাসিবুল ইসলাম মিজান
* লিপি: হাসিবুল ইসলাম মিজান
* সঙ্গীত: আহমেদ ইমতিয়াজ বুলবুল
* গীতিকার: কবির বকুল
* সম্পাদনা: মিজান
* প্রযোজনা প্রতিষ্ঠান: এসএনএন পিকচার
* পরিবেশক: সিডি প্লাস

## কারিগরি বিবরণ
* বিন্যাস: ৩৫ এমএম (রঙ)
* রিয়েল: ১৩ প্যান
* অননূদিত ভাষা: বাংলা
* দেশ: বাংলাদেশ
* মুক্তির তারিখ: ২০০৫
* টেকনিক্যাল সাপোর্ট: বাংলাদেশ চলচ্চিত্র উন্নয়ন কর্পোরেশন (বিএফডিসি)
* স্বপন কাস্টিং : নমুনা লিঙ্ক

## সঙ্গীত
* সুরকারঃ আহমেদ ইমতিয়াজ বুলবুল
* গীতিকারঃ কবির বকুল

### সাউন্ডট্র্যাক

## তথ্যসূত্র

## বহিঃসংযোগ
* 
* 

বিষয়শ্রেণী:বাংলাদেশী চলচ্চিত্র
বিষয়শ্রেণী:২০০৫-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
নাম্বার ওয়ান শাকিব খান

***নাম্বার ওয়ান শাকিব খান*** হল বদিউল আলম খোকন পরিচালিত একটি বাংলা সামাজিক এ্যাকশনধর্মী চলচ্চিত্র। এটি ২০১০ সালের ১১ সেপ্টেম্বর তারিখে ঈদ-উল-ফিতর এর সময়ে মুক্তি পায়।২০১২ সাল পর্যন্ত সবচেয়ে বেশি আয় করা বাংলাদেশী চলচ্চিত্র। চলচ্চিত্রটিতে শাকিব খান নাম ভূমিকায় অভিনয় করেছেন এবং ৬০% কাজ শুটিং এর কাজ ব্যাংককে করা হয়।

## কাহিনি সংক্ষেপ
*নাম্বার ওয়ান শাকিব খান* হল বদিউল আলম খোকন পরিচালিত একটি বাংলা সামাজিক এ্যাকশধর্মী ছবি। ছবিতে একটি যুবক তার নিজের পায়ে দাঁড়াতে যে বিভিন্ন সংগ্রামের মুখোমুখি হয় তার​​ উপর দৃষ্টি দেওয়া হয়েছে। জনপ্রিয় চলচ্চিত্র অভিনেতা শাকিব খান নাম ভূমিকায় অভিনয় করছেন। এছাড়াও অপু বিশ্বাস, নতুন, আলীরাজ, সাদেক বাচ্চু সহ আরও অনেকে রয়েছেন।

## শ্রেষ্ঠাংশে

* শাকিব খান
* অপু বিশ্বাস
* নুতন
* আলী রাজ
* মিশা সওদাগর
* সাদেক বাচ্চু
* প্রবীর মিত্র 
* আনান 
* আফজাল শরীফ
* রতন খান

## সাউন্ডট্র্যাক

নাম্বার ওয়ান শাকিব খান ছবির গান লিখেছেন আলী আকরাম শুভ। ২০১০ সালে ছবির প্রায় সবকটি গান জনপ্রিয়তা অর্জন করেছিল।

### গানের তালিকা

## বক্স অফিস
চলচ্চিত্রটি প্রথমদিকে ৭৫টি সিনেমা হল এবং কয়েক সপ্তাহ ধরে পর্যায়ক্রমে সারাদেশে ৩০০টি সিনেমা হল মুক্তি দেওয়া হয়। যেটি বাংলাদেশি চলচ্চিত্রের ইতিহাসে একটি অনন্য রেকর্ড। এছাড়াও ছবিটি ২০১২ সাল পর্যন্ত বাংলাদেশের চলচ্চিত্রের ইতিহাসে সর্বকালের সেরা ব্যাবসাসফল ছবি ছিল।

## পুরস্কার এবং মনোনয়ন
; বিনোদন বিচিত্রা পুরস্কার (২০১০) 
***বিজয়ী** শ্রেষ্ঠ অভিনেতা: শাকিব খান
;ইউরো-সিজেএফনি পারফরম্যাস্স এ্র্যাওয়ার্ড (২০১০) 
***বিজয়ী** শ্রেষ্ঠ অভিনেতা: শাকিব খান
***বিজয়** সেরা গল্প 
;ওয়াল্টন বৈশাখী স্টার পুরস্কার (২০১১)
***বিজয়ী** শ্রেষ্ঠ অভিনেতা: শাকিব খান
;বেবিসান এ্যাওয়ার্ড (২০১০) 
***বিজয়ী** শ্রেষ্ঠ অভিনেতা: শাকিব খান

## তথ্যসূত্র

## বহিঃসংযোগ
* 

বিষয়শ্রেণী:২০১০-এর চলচ্চিত্র
বিষয়শ্রেণী:বদিউল আলম খোকন পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:আলী আকরাম শুভ সুরারোপিত চলচ্চিত্র
বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ
বিষয়শ্রেণী:তেলুগু চলচ্চিত্রের বাংলাদেশী পুনর্নির্মাণ
আই লাভ ইউ (২০১২-এর চলচ্চিত্র)

**আই লাভ ইউ** হল একটি রোমান্টিক ঢালিউড বাংলা চলচ্চিত্র। ছবিটি পরিচালনা এবং নির্দেশনা দিয়েছেন মুশফিকুর রহমান গুলজার। চলচ্চিত্রটিতে অভিনীত তারকারা হলেন, শাকিব খান, পূর্ণিমা, ইলিয়াস কাঞ্চন, রেসী, ওমর সানী এবং আরও অনেকে। এটি হাবিব ওয়াহিদ, হৃদয় খান, এসআই টুটুল এবং ইমন শাহ সুরারোপিত একটি সফল সাউন্ডট্র্যাক উপস্থাপনা। ২০১২ সালের ৩ ফেব্রুয়ারি তারিখে বাংলাদেশের প্রেক্ষাগৃহে ছবিটি মুক্তি পায়।

## শ্রেষ্ঠাংশে

* শাকিব খান - আকাশ
* পূর্ণিমা - বিপাশা
* নিরব হোসেন
* মৃদুলা আহমেদ রেসি
* ইলিয়াস কাঞ্চন
* ওমর সানী
* শাহনাজ
* শহীদুল আলম সাচ্চু
* আফজাল শরীফ

## প্রযোজনা
এটি মুশফিকুর রহমান গুলজার পরিচালিত ষষ্ঠ চলচ্চিত্র।

## সাউন্ডট্র্যাক

চলচ্চিত্রটির সঙ্গীত পরিচালনা করেছেন বাংলাদেশের জনপ্রিয় চার সঙ্গীত পরিচালক হাবিব ওয়াহিদ, হৃদয় খান, এস আই টুটুল এবং ইমন সাহা। গানগুলো লিখেছে, শফিক তুহিন, কবির বকুল এবং মুশফিকুর রহমান গুলজার।

### গানের তালিকা

## পুরস্কার
; ৭তম সিটিসেল চ্যানেল আই মিউজিক এ্যাওয়ার্ড (২০১১)
* **বিজয়ী**: শ্রেষ্ঠ শিল্পী **বাপ্পা মজুমদার** ও **কনা** - *একি লজ্জা* (পপুলার চয়েজ)

## বক্স অফিস
"সুপার হিট" বক্স অফিসের ব্যবসার দিক থেকে। বি এইচ এফ প্রকাশিত এর ব্যবসা ওই বছরের অন্যান্য ছবির চেয়ে বেশি।

## তথ্যসূত্র

বিষয়শ্রেণী:২০১২-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:মুশফিকুর রহমান গুলজার পরিচালিত চলচ্চিত্র
ম্যাং-বান-তিং-'দ্জিন-ব্জাং-পো

**ম্যাং-বান-তিং-'দ্জিন-ব্জাং-পো** () অষ্টম শতাব্দীর একজন তিব্বতী বৌদ্ধ ভিক্ষু ছিলেন, যিনি বিমলমিত্রের নিকট হতে বি-মা-স্ন্যিং-থিগ তত্ত্ব সম্বন্ধে শিক্ষালাভ করেন।

## সম্রাটের সঙ্গে সম্পর্ক
ম্যাং-বান-তিং-'দ্জিন-ব্জাং-পো তিব্বত সম্রাট খ্রি-স্রোং-ল্দে-ব্ত্সানের পুত্র খ্রি-ল্দে-স্রোং-ব্ত্সানের শিক্ষক ছিলেন। খ্রি-ল্দে-স্রোং-ব্ত্সান যখন তিব্বত সম্রাট হিসেবে অভিষিক্ত হন, তখন তার গুরু ম্যাং-বান-তিং-'দ্জিন-ব্জাং-পোকে তিনি তার সভায় মন্ত্রীত্বের দায়িত্ব এবং দ্বু-রু () নামক এক স্থানে জমি দান করেন। এই জমিতে পরবর্তীকালে তিব্বত সম্রাট খ্রি-গ্ত্সুগ-ল্দে-ব্র্ত্সানের শাসনকালে ম্যাং-বান-তিং-'দ্জিন-ব্জাং-পো ঝ্বা () নামক মন্দির স্থাপন করেন।

## বি-মা-স্ন্যিং-থিগ
সম্রাট খ্রি-স্রোং-ল্দে-ব্ত্সান ম্যাং-বান-তিং-'দ্জিন-ব্জাং-পোর উপদেশে বিমলমিত্রকে তিব্বতে আমন্ত্রণ জানান। বিমলমিত্র তিব্বত পৌছলে ম্যাং-বান-তিং-'দ্জিন-ব্জাং-পো তার শিষ্যত্ব গ্রহণ করেন এবং তার নিকট হতে বি-মা-স্ন্যিং-থিগ তত্ত্ব সম্বন্ধে অধ্যয়ন করেন। যদিও তিনি বিমলমিত্রের ছাত্র ছিলেন, তবুও সম-য়ে বৌদ্ধবিহারে অনুষ্ঠিত লাসা পরিষদ নামে এক ধর্মীয় বিতর্কসভায় ভারতীয় বৌদ্ধধর্মের প্রতিভূ কমলশীলকে সমর্থন না করেন চৈনিক বৌদ্ধধর্মের প্রতিভূ হিসেবে চান গুরু হেশাং মোহেয়ানকে সমর্থন করেন। পরবর্তীকালে বিমলমিত্র চীন চলে গেলে তিনি বি-মা-স্ন্যিং-থিগ তত্ত্ব সাধনা করেন এবং এই তত্ত্ব 'ব্রোম-রিন-ছেন-'বার () এবং খু-ব্যাং-ছুব-'ওদ () নামক দুই বৌদ্ধ ভিক্ষুকে দান করেন। এই তত্ত্ব তিনি ঝ্বা মন্দিরে লুকিয়ে রাখেন, যা পরবর্তীকালে একাদশ শতাব্দীতে ল্দাং-মা-ল্হুন-র্গ্যাল নামক এক ভিক্ষু আবিষ্কার করেন।

## মৃত্যু
বৌদ্ধধর্ম বিরোধী তিব্বত সম্রাট খ্রি-উ-দুম-ব্ত্সানের রাজত্বে তাকে মৃত্যুদণ্ড দেওয়া হয় বলে মনে করা হলেও অনেকের মতে তিনি পঞ্চান্ন বছর বয়সে লাসা শহরের নিকটে অবস্থিত ব্রাগ-ল্হা-ক্লু () গুহায় মৃত্যুবরণ করেন।

## তথ্যসূত্র

## আরো পড়ুন
* Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom.
*Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication.
*Karmay Samten. 1998. The Great Perfection. Leiden: Brill.
*Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, p.&nbsp;63.
*Richardson, Hugh. 1998. “Great Monk Ministers of the Tibetan Kingdom.” In High Peaks Pure Earth, pp.&nbsp;140–148. London: Serindia.
*Richardson, Hugh. 1998. “Political Rivalry and the Great Debate at Samye.” In High Peaks Pure Earth, pp.&nbsp;201–206. London: Serindia.
*Roerich, George, trans. 1996. The Blue Annals. 2nd ed. Delhi: Motilal Banarsidas, p.&nbsp;192.

বিষয়শ্রেণী:ন্যিংমা
আলোকিত যুগ

**আলোকিত যুগ** হলো সপ্তদশ শতাব্দীর ইউরোপের একটি বুদ্ধিবৃত্তিক ও সাংস্কৃতিক আন্দোলন যার প্রধান উপজীব্য বিষয় ছিল ব্যক্তিস্বকীয়তা, মানব স্বাধীনতা, যুক্তিবাদের প্রতিষ্ঠা ও মানব ঐতিহ্য। এই বিপ্লবের প্রধান উদ্দেশ্য ছিল বিজ্ঞান ও সাহিত্য চর্চার মাধ্যমে মানুষের জ্ঞান বিকশিত করে প্রথাগত বিশ্বাস ও কুসংস্কারের শাসন থেকে মানুষকে মুক্ত করে সমাজকে মানবিকতার পথে পরিচালিত করা। এই আন্দোলন মানুষকে বিজ্ঞান চিন্তা, সংশয়বাদ ও বুদ্ধিবৃত্তিক দর্শনের চর্চায় উদ্বুদ্ধ করে। এই আন্দোলনের পূর্বে সমাজে সকল কর্মকাণ্ড পরিচালিত হত সমাজের ধনিক শ্রেণি ও প্রতিষ্ঠিত ধর্মের প্রদর্শিত সংস্কৃতি ও অভিপ্রায় অনুযায়ী। তবে মানব ইতিহাসের সর্বপ্রথম সংঘটিত এই দার্শনিক বিপ্লব মানুষের সমাজব্যবস্থার জন্য কিছু মূলনীতির জন্ম দেয় যেগুলো হলো কোন বিষয় সম্পর্কে উপসংহারে আসার জন্য সঠিক যুক্তি ব্যবহার করা, যুক্তিগুলো প্রত্যক্ষ প্রমাণ দিয়ে ঝালিয়ে নেওয়া এবং পুনরায় প্রমাণের আলোকে মূলনীতিগুলো পর্যালোচনা করা।

আলোকিত দার্শনিকরা সমাজের অসহিষ্ণুতা ও কুসংস্কারের বিপক্ষে ছিলেন। তৎকালীন যুগে কিছু স্বৈরশাসক আলোকিত যুগের দর্শন, শিক্ষা ও সমাজব্যবস্থার সমন্বয়ে আলোকিত শাসন ব্যবস্থা গড়ে তুলতে চেয়েছিল যার ফলশ্রুতিতে আলোকিত যুগের মূলনীতিগুলো সমাজে ও সরকার ব্যবস্থায় জোর করে চাপিয়ে দেওয়ার চেষ্টা করেছিল। বলা বাহুল্য শত প্রচেষ্টার পরেও আলোকিত দর্শন নিয়ে এ ধরনের পরীক্ষা নিরীক্ষা সফলতার মুখ দেখে নি। তবে এ ধরনের পদক্ষেপগুলো পরবর্তিতে সমাজে পরিবর্তন আনতে সহায়তা করেছে। আলোকিত যুগের চিন্তাগুলো পাশ্চাত্যের জ্ঞান-বিজ্ঞান, সভ্যতা, ঐতিহ্য, সংস্কৃতি ও রাজনীতিতে ব্যাপক প্রভাব ফেলেছে।

## তথ্যসূত্র

## বহিঃসংযোগ
* 
* 
* 


বিষয়শ্রেণী:১৭শ শতাব্দীর দর্শন
বিষয়শ্রেণী:দর্শনের ইতিহাস
বিষয়শ্রেণী:ইউরোপের ইতিহাস
বিষয়শ্রেণী:পশ্চিমা সংস্কৃতি
বিষয়শ্রেণী:দার্শনিক আন্দোলন
বিষয়শ্রেণী:দর্শন
বিষয়শ্রেণী:১৮শ শতাব্দীর দর্শন
বিষয়শ্রেণী:প্রশ্নযোগ্য শিরোনাম
বিষয়শ্রেণী:স্বায়ত্তশাসন
বিষয়শ্রেণী:ঐতিহাসিক যুগ
বিষয়শ্রেণী:সময়কাল অনুযায়ী ইউরোপের ইতিহাস
বিষয়শ্রেণী:শিখন
বিষয়শ্রেণী:দার্শনিক দর্শন ও ঐতিহ্য
বিষয়শ্রেণী:যুক্তিবিন্যাস
বিষয়শ্রেণী:বৈজ্ঞানিক বিপ্লব
বিষয়শ্রেণী:সত্য
বিষয়শ্রেণী:পুণ্য
বিষয়শ্রেণী:ধ্রুপদী উদারনীতি
বিষয়শ্রেণী:উদারনীতির ইতিহাস
ল্দাং-মা-ল্হুন-র্গ্যাল

**ল্দাং-মা-ল্হুন-র্গ্যাল** () একাদশ শতাব্দীর একজন তিব্বতী গ্তের-স্তোন বা লুক্কায়িত প্রাচীন গ্রন্থের আবিষ্কারক ছিলেন।

## সংক্ষিপ্ত জীবনী
ল্দাং-মা-ল্হুন-র্গ্যালের জীবন সম্বন্ধে বিশেষ কিছু জানা যায় না। তার পিতার নাম ছিল দ্বু-রু-গ্ঝোল-মা-দ্গে-ম্ছোগ ()। ল্দাং-মা-ল্হুন-র্গ্যাল তিব্বতের লাসা নগরীর উত্তর ভাগে অবস্থিত নবম শতাব্দীতে বিমলমিত্রের শিষ্য ম্যাং-বান-তিং-'দ্জিন-ব্জাং-পো দ্বারা প্রতিষ্ঠিত ঝ্বা () নামক মন্দিরের তত্ত্বাবধায়ক ছিলেন। এই মন্দিরে ম্যাং-বান-তিং-'দ্জিন-ব্জাং-পো কর্তৃক লুক্কায়িত বিমলমিত্র রচিত বি-মা-স্ন্যিং-থিগ গ্রন্থটি তিনি আবিষ্কার করেন। তিনি ল্চে-ব্ত্সুন-সেং-গে-দ্বাং-ফ্যুগ () এবং খা-রাগ-স্গোম-ছুং () নামক দুই বৌদ্ধ ভিক্ষুকে এই তত্ত্ব সম্বন্ধে শিক্ষা দান করেন।

## তথ্যসূত্র

## আরো পড়ুন
* Bradburn, Leslie. 1995. Masters of the Nyingma Lineage. Cazadero: Dharma Publications.
*Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom. pp.&nbsp;556–557.
*Samten Karmay. 1998. The Great Perfection. Leiden: Brill. P. 210.

বিষয়শ্রেণী:গ্তের-স্তোন
ল্চে-ব্ত্সুন-সেং-গে-দ্বাং-ফ্যুগ

**ল্চে-ব্ত্সুন-সেং-গে-দ্বাং-ফ্যুগ** () দ্বাদশ শতাব্দীর একজন তিব্বতী বৌদ্ধ ছিলেন যিনি বিমলমিত্র রচিত বি-মা-স্ন্যিং-থিগ সম্বন্ধে পণ্ডিত ছিলেন।

## বি-মা-স্ন্যিং-থিগ
ল্চে-ব্ত্সুন-সেং-গে-দ্বাং-ফ্যুগ একাদশ শতকের গ্তের-স্তোন ও ঝ্বা () নামক মন্দিরের তত্ত্বাবধায়ক ল্দাং-মা-ল্হুন-র্গ্যালের প্রধান শিষ্য ছিলেন। গুরুর নিকট হতে তিনি
বিমলমিত্র রচিত বি-মা-স্ন্যিং-থিগ নামক তত্ত্ব সম্বন্ধে শিক্ষালাভ করেন। এই তত্ত্ব তিনি লাং-গ্রো'ই-ছাদ-পা-ল্তাগ (), উ-য়ুগ () এবং জাল-গ্যি-ফুগ () নামক তিনটি স্থানে লুকিয়ে রাখেন। তিনি ঝাং-স্তোন-ব্ক্রা-শিস-র্দো-র্জে () নামক এক বৌদ্ধ ভিক্ষুকে এই শিক্ষাদান করেন।

## তথ্যসূত্র

## আরো পড়ুন
*Nyoshul Khenpo. 2002 A Marvelous Garland of Rare Gems. Richard Barron, trans. Junction City, California: Padma Publication, p.&nbsp;85.
*Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, p.&nbsp;557 ff.
*Roerich, George, trans. 1996. The Blue Annals. 2nd ed. Delhi: Motilal Banarsidas, p 192 ff.
*Karmay Samten. 1998. The Great Perfection. Leiden: Brill, p.&nbsp;210.

বিষয়শ্রেণী:ন্যিংমা
ঝাং-স্তোন-ব্ক্রা-শিস-র্দো-র্জে

**ঝাং-স্তোন-ব্ক্রা-শিস-র্দো-র্জে** () (১০৯৭-১১৬৭) র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ছিলেন।

## সংক্ষিপ্ত জীবনী
ঝাং-স্তোন-ব্ক্রা-শিস-র্দো-র্জে ১০৯৭ খ্রিষ্টাব্দে তিব্বতের ব্লা-দো-স্নুল-ম্ত্শো-গ্লিং-দ্গু () অঞ্চলের য়ার-'ব্রোগ-দো-নাং () নামক স্থানে জন্মগ্রহণ করেন। তার পিতার নাম ছিল ঝাং-স্তোন-দ্ঙ্গো-গ্রুব () এবং মাতার নাম ছিল শু-মো-ন্যা-রে-ল্চাম ()। তিনি ল্চে-স্গোম-নাগ-পো ) নামক ভিক্ষুর নিকট সূত্র ও তন্ত্র সম্বন্ধে অধ্যয়ন করেন। ১১২১ খ্রিষ্টাব্দে তিনি ল্চে-ব্ত্সুন-সেং-গে-দ্বাং-ফ্যুগ নামক এক র্ন্যিং-মা সাধকের নিকট বি-মা-স্ন্যিং-থিগ নামক তত্ত্ব সম্বন্ধে শিক্ষাগ্রহণ করেন। তিনি র্দ্জোগ্স-পা-ছেন-পো-স্ন্যিং-থিগ-গি-লো-র্গ্যুস-ছেন-মো () নামক র্ন্যিং-মা ধর্মসম্প্রদায়ের অতিযোগ তত্ত্বের ইতিহাস সম্পর্কিত গ্রন্থ রচনা করেন। তার উল্লেখযোগ্য দুই শিষ্য ছিলেন ন্যি-মা-'বুম () নামক তার পুত্র এবং ল্চে-স্গোম-শেস-রাব-র্দো-র্জে ()।

## তথ্যসূত্র

## আরো পড়ুন
*Nyoshul Khenpo. A Marvelous Garland of Rare Gems. Richard Barron, trans. Junction City, California: Padma Publication, 2005, p.&nbsp;86 ff.
*Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, p.&nbsp;559 ff.
*Roerich, George, trans. The Blue Annals. 2nd ed. Delhi: Motilal Banarsidass, 1996, p.&nbsp;193 ff.

বিষয়শ্রেণী:ন্যিংমা
বিষয়শ্রেণী:১০৯৭-এ জন্ম
বিষয়শ্রেণী:১১৬৭-এ মৃত্যু
ন্যি-মা-'বুম

**ন্যি-মা-'বুম** () (১১৫৮-১২১৩) র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ছিলেন।

## সংক্ষিপ্ত জীবনী
ন্যি-মা-'বুম র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ঝাং-স্তোন-ব্ক্রা-শিস-র্দো-র্জের পুত্র ছিলেন। তার মাতার নাম ছিল র্গ্যাল-মো-দ্ব্যাং ()। এগারো বছর বয়স পর্যন্ত তিনি তার পিতার নিকট বি-মা-স্ন্যিং-থিগ তত্ত্ব সম্বন্ধে শিক্ষা গ্রহণ করেন এবং এই তত্ত্বের ওপর ত্শিগ-দোন-ছেন-মো () নামক একটি টিকাভাষ্য রচনা করেন। ১১৬৭ খ্রিষ্টাব্দে পিতার মৃত্যুর পর তিনি সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের নিকট শিক্ষালাভ করেন। পরবর্তীকালে তিনি র্ঙ্গোগ-র্দো-র্জে-সেং-গে  () নামক ভিক্ষুর নিকট মাল-লো-ত্সা-বা-ব্লো-গ্রোস-গ্রাগ্স-পা দ্বারা প্রচারিত চক্রসম্বর তন্ত্র এবং হেবজ্র তন্ত্রের ওপর নির্ভরশীল মার্গফল তত্ত্ব সম্বন্ধে অধ্যয়ন করেন। ত্রিশ বছর বয়সে তিনি খা-রাগ-দ্বোন-'ব্রুগ-গি-স্ক্যি-স্তোন () নামক এক ভিক্ষুর নিকট অধ্যয়ন করেন।

## তথ্যসূত্র

## আরো পড়ুন
* Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication, pp.&nbsp;88–89.
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;194..

বিষয়শ্রেণী:ন্যিংমা
বিষয়শ্রেণী:১১৫৮-এ জন্ম
বিষয়শ্রেণী:১২১৩-এ মৃত্যু
আই লাভ ইউ (দ্ব্যর্থতা নিরসন)

**আই লাভ ইউ** বলতে নিচের নিবন্ধগুলি বুঝাতে পারে:

## চলচ্চিত্র
* *[[আই লাভ ইউ (১৯১৮-এর চলচ্চিত্র)]]*, ক্যাথারিন কার লিখিত একটি নির্বাক চলচ্চিত্র
* *[[আই লাভ ইউ (১৯৭৯-এর চলচ্চিত্র)]]*, ভায়ুনান্দানা রাও পরিচালিত একটি টলিউড চলচ্চিত্র
* *[[আই লাভ ইউ (১৯৮১-এর চলচ্চিত্র)]]*, আরনালদো জাবর পরিচালিত একটি ব্রাজিলীয় চলচ্চিত্র
* *[[আই লাভ ইউ (১৯৮২-এর চলচ্চিত্র)]]*, ওয়াহিদ মুরাদ অভিনীত একটি পাকিস্তানি উর্দু চলচ্চিত্র
* *[[আই লাভ ইউ (১৯৮৬-এর চলচ্চিত্র)]]*, মার্কো ফেররেরি পরিচালিত একটি ফরাসি-ইতালীয় চলচ্চিত্র
* *[[আই লাভ ইউ (১৯৯২-এর চলচ্চিত্র)]]*, প্রশান্ত অভিনীত একটি ভারতীয় হিন্দি ভাষার চলচ্চিত্র
* *[[আই লাভ ইউ (২০০১-এর চলচ্চিত্র)]]*, ওহ জি-হো অভিনীত একটি দক্ষিণ কোরীয় চলচ্চিত্র
* *[[আই লাভ ইউ (২০০২-এর চলচ্চিত্র)]]*, ঝাঙ ইউয়ান পরিচালিত একটি চীনা চলচ্চিত্র
* *[[আই লাভ ইউ (২০০৫-এর ক্রোয়েশীয় চলচ্চিত্র)]]*, একটি ক্রোয়েশীয় চলচ্চিত্র
* *[[আই লাভ ইউ (২০০৫-এর ভারতীয় চলচ্চিত্র)]]*, হারা পাটনায়েক পরিচালিত একটি ভারতীয় ওড়িয়া চলচ্চিত্র
* *[[আই লভ ইউ (২০০৭-এর বাংলা চলচ্চিত্র)]]*, রবি কিনাগী পরিচালিত একটি বাংলা চলচ্চিত্র
* *[[আই লাভ ইউ (২০০৭-এর মোজাম্বিক চলচ্চিত্র)]]*, ইউনেস্কোর জন্য তৈরি এবং রোজেরিও মাঞ্জাতে পরিচালিত একটি শর্ট ফিল্ম
* *[[আই লাভ ইউ (২০০৮-এর চলচ্চিত্র)]]*, আরবাজ খান অভিনীত একটি পাকিস্তানি পশতু চলচ্চিত্র
* *[[আই লাভ ইউ (২০১২-এর চলচ্চিত্র)]]*, সাকিব খান অভিনীত একটি বাংলাদেশী চলচ্চিত্র
মাল-লো-ত্সা-বা-ব্লো-গ্রোস-গ্রাগ্স-পা

**মাল-লো-ত্সা-বা-ব্লো-গ্রোস-গ্রাগ্স-পা** () একাদশ শতাব্দীর একজন বিখ্যাত তিব্বতী অনুবাদক ছিলেন।

## শিক্ষা
মাল-লো-ত্সা-বা-ব্লো-গ্রোস-গ্রাগ্স-পা বজ্রপঞ্জর মহাকাল তত্ত্ব সম্বন্ধে শিক্ষা লাভ করেন বিখ্যাত তিব্বতী অনুবাদক রিন-ছেন-ব্জাং-পোর শিষ্য ব্রাগ-স্তেং-পা-য়োন-তান-ত্শুল-খ্রিম্সের নিকট হতে। তিনি ক্লোগ-স্ক্যিয়া-শেস-রাব-ব্র্ত্সেগ্স-পা () নামক এক তিব্বতী পণ্ডিত এবং ফাম-'থিং-পা () নামক এক নেওয়ারী পণ্ডিতের নিকট চক্রসম্বর তন্ত্র সম্বন্ধে অধ্যয়ন করেন। এরপর তিনি নেপাল যাত্রা করে ফাম-'থিং-পার ভ্রাতা ও নারো পার শিষ্য বোধিভদ্রের নিকট হতে এই তত্ত্ব সম্বন্ধে বিস্তারিত জ্ঞান লাভ করেন। তিনি দানশীল নামক বিখ্যাত ভারতীয় বৌদ্ধের নিকট হতে ন্যি-মা-স্বাস-পা () নামক শিক্ষালাভ করেন।

## শিক্ষকতা
মাল-লো-ত্সা-বা-ব্লো-গ্রোস-গ্রাগ্স-পা সা-স্ক্যা ধর্মসম্প্রদায়ের প্রতিষ্ঠাতা ও প্রথম সা-স্ক্যা-খ্রি-'দ্জিন 'খোন-দ্কোন-ম্ছোগ-র্গ্যাল-পো এবং তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পোর শিক্ষক ছিলেন। এছাড়াও তিনি গ্ন্যান-ফুল-ছুং-বা () এবং স্ম্যাল-পা-ন্যি-মা-'বার () নামক দুই ভিক্ষুকেও শিক্ষাদান করেন।

## তথ্যসূত্র

## আরো পড়ুন
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;383, 1051.
*Stearns, Cyrus. 2001. Luminous Lives: The Story of the Early Masters of the Lam 'bras Traditions in Tibet. Boston: Wisdom Publications.

বিষয়শ্রেণী:কদম
বিষয়শ্রেণী:তিব্বতী অনুবাদক
মাসিক মোহাম্মদী

**মাসিক মোহাম্মদী** ব্রিটিশ ভারতে মাওলানা মোহাম্মদ আকরম খাঁ কর্তৃক প্রতিষ্ঠিত মাসিক পত্রিকা। বাংলার মুসলিমদের মধ্যে স্বতন্ত্র সাহিত্য-সংস্কৃতির ধারা তৈরী, দ্বিজাতিতত্ত্বভিত্তিক মুসলিম জাতীয়তাবাদের বিকাশ, পাকিস্তানি ভাবধারার প্রসার বৃদ্ধি মোহাম্মদী পত্রিকার উদ্দেশ্য ছিল।

## প্রতিষ্ঠা
১৯০৩ সালে মাওলানা মোহাম্মদ আকরম খাঁ কলকাতা থেকে মোহাম্মদী প্রকাশ করেন। স্বল্পকালীন বিরতির পর ১৯২৭ সালে পুনরায় পত্রিকা প্রকাশ শুরু হয়। ১৯৪৭ সাল পর্যন্ত চলার পর দুই বছর প্রকাশনা বন্ধ ছিল। এরপর ১৯৪৯ সালের ডিসেম্বর থেকে ঢাকা থেকে পত্রিকা প্রকাশ হতে থাকে। ১৯৭০ সাল পর্যন্ত মোহাম্মদী প্রকাশিত হয়েছে।

১৯০৩ খ্রিষ্টাব্দের ১৮ আগস্ট মাসিক মোহাম্মদী পত্রিকার প্রথম সংখ্যা প্রেস থেকে মুদ্রিত হয়ে প্রকাশিত হয়। কিন্তু এই সংখ্যার পর ছাপাখানার মালিক দ্বিতীয় সংখ্যা মুদ্রণে অসম্মত হন। শেষ পর্যন্ত তখনকার ধনাঢ্য তেল ব্যবসায়ী এবং মাওলানা আকরম খাঁর পিতৃবন্ধু মাওলানা আবদুল্লাহ তার “আলতাফী প্রেসে”  মাসিক মোহাম্মদী  মুদ্রণের সুযোগ করে দেন। 

## সম্পাদনা
মোহাম্মদ আকরম খাঁ ছিলেন পত্রিকার প্রতিষ্ঠাতা সম্পাদক। এরপর মুজিবুর রহমান খাঁ ও বদরুল আনাম খাঁ সম্পাদকের দায়িত্ব পালন করেছেন। এছাড়াও আবদুল গাফফার চৌধুরী, আখতারুল আলম, আ.ন.ম গোলাম মোস্তফা, মোহাম্মদ মাহফুজউল্লাহ প্রমুখ সম্পাদনা-সহযোগী হিসেবে দায়িত্ব পালন করেছেন।

## প্রভাব
বাংলা, আসাম ও বার্মার মুসলমানদের কাছে এ পত্রিকাটি বিশেষ জনপ্রিয়তা অর্জন করে। পরবর্তী কালে দৈনিক মোহাম্মদী ও সাপ্তাহিক মোহাম্মদী পত্রিকাদ্বয় প্রকাশিত হয়। বিংশ শতাব্দীর প্রথম ভাগে ব্রিটিশ খেদাও আন্দোলনে এবং, বিশেষ করে হিন্দু আধিপত্যবাদী আচরণের মুখে, মুসলমানদের গোষ্ঠীগত স্বার্থ রক্ষায় এই পত্রিকাটি দুদর্মনীয় ভূমিকা পালন করেছিল। গ্রাম-গঞ্জের সাধারণ বঞ্চিত ও শোষিত মানুষ, বিশেষ করে পশ্চাৎপদ মুসলিম সমাজের উন্নয়নে এবং মুসলিম সাহিত্য-সংস্কৃতির বিকাশে মাসিক মোহাম্মদীর ভূমিকা ছিল সুদূরপ্রসারী।

সাপ্তাহিক ও মাসিক মোহাম্মদী মুসলমান শিক্ষিত তরুণদের সাংবাদিকতায় উদ্বুদ্ধ করতে সক্ষম হয়েছিল। এতে লেখালেখি করা মুসলিম কবি, সাহিত্যিকদের মধ্যে রয়েছেন মোহাম্মদ আকরম খাঁ, কাজী নজরুল ইসলাম, মোহাম্মদ ওয়াজেদ আলী, আবুল কালাম শামসুদ্দীন, মুজীবুর রহমান খাঁ, মঈনউদ্দিন হুসায়ন, সুফিয়া কামাল, শওকত ওসমান, তালিম হোসেন, আবদুল হাই, আবু জাফর শামসুদ্দীন, হবীবুল্লাহ্ বাহার চৌধুরী, আবদুল্লাহ আল-মুতী শরফুদ্দিন, আবদুল গনি হাজারী, আলাউদ্দিন আল আজাদ, আবু রুশদ, জসীমউদ্দীন, আশরাফ সিদ্দিকী, ফেরদৌস খান প্রমুখ।

## তথ্যসূত্র

মোহ
মোহ
মোহ
মোহ
মোহ
মোহ
মোহ
মে-লোং-র্দো-র্জে

**মে-লোং-র্দো-র্জে** () (১২৪৩-১৩০৩) র্ন্যিং-মা ধর্মসম্প্রদায়ের এক বৌদ্ধ সাধক ছিলেন, যিনি বি-মা-স্ন্যিং-থিগ তত্ত্ব সম্বন্ধে পণ্ডিত ছিলেন।

## সংক্ষিপ্ত জীবনী
মে-লোং-র্দো-র্জে ১২৪৩ খ্রিষ্টাব্দে তিব্বতের দ্রাক উপত্যকায় জন্মগ্রহণ করেন। নয় বছর বয়সে তিনি ঝা-লুং-পা () এবং সে-লুং-পা () নামক দুই ভিক্ষুর নিকট শিক্ষার্থীর শপথ গ্রহণ করেন। ষোল বছর বয়সে তিনি অষ্টসহস্রিকা প্রজ্ঞাপারমিতা অধ্যয়ন করেন এবং মধ্য ও দক্ষিণ তিব্বতের বিভিন্ন অংশে সাধনায় লিপ্ত হন। তিনি 'খ্রুল-ঝিগ-সেং-গে-র্গ্যাব-পা নামক র্ন্যিং-মা ধর্মসম্প্রদায়ের এক সাধকের নিকট বি-মা-স্ন্যিং-থিগ নামক তত্ত্ব সম্বন্ধে শিক্ষা গ্রহণ করেন। এছাড়াও তিনি সেং-গে-রাস-পা (), 'খ্রুল-ঝিগ-দার-মা (), স্প্রুল-স্কু-র্গ্যা-ম্ত্শো () প্রভৃতি পণ্ডিতের নিকট শিক্ষালাভ করেন। বিমলমিত্র রচিত গ্রাগ্স-য়াং-দ্জোং () নামক অতিযোগ তত্ত্ব বিষয়ক গ্রন্থটিকে তিনি আবিষ্কার করেন, যা পরবর্তীকালে মে-লোং-স্ন্যিং-থিগ () নামে পরিচিত হয়। এই গ্রন্থ ঊনবিংশ শতাব্দীতে 'জাম-দ্ব্যাংস-ম্খ্যেন-ব্র্ত্সে'-দ্বাং-পো () পুনরায় আবিষ্কার করেন। মে-লোং-র্দো-র্জের সর্বাপেক্ষা উল্লেখযোগ্য শিষ্য ছিলেন রিগ-'দ্জিন-কু-মা-রা-রা-দ্জা।

## তথ্যসূত্র

## আরো পড়ুন
* Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, pp.&nbsp;566–568.
*Bradburn, Leslie, ed. Masters of the Nyingma Lineage. Cazadero: Dharma Publications, p.&nbsp;146.
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;196–197.

বিষয়শ্রেণী:গ্তের-স্তোন
বিষয়শ্রেণী:১২৪৩-এ জন্ম
বিষয়শ্রেণী:১৩০৩-এ মৃত্যু
ব্রাগ-স্তেং-পা-য়োন-তান-ত্শুল-খ্রিম্স

**ব্রাগ-স্তেং-পা-য়োন-তান-ত্শুল-খ্রিম্স** () একাদশ শতকে ব্কা'-গ্দাম্স ধর্মসম্প্রদায়ের একজন তিব্বতী বৌদ্ধ ভিক্ষু ছিলেন। তিনি বিখ্যাত তিব্বতী অনুবাদক রিন-ছেন-ব্জাং-পোর শিষ্য ছিলেন ও মাল-লো-ত্সা-বা-ব্লো-গ্রোস-গ্রাগ্স-পার শিক্ষক ছিলেন।

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal Banarsidas, p.&nbsp;354.
*Vitali, Roberto. 2001. "Sa skya and the mNga' ris skor gsum legacy: The Case of Rin chen bzang po's Flying Mask." Lungta 14, pp.&nbsp;5–44

বিষয়শ্রেণী:কদম
রওশন এরশাদ

**রওশন এরশাদ** হলেন একজন বাংলাদেশী রাজনীতিবিদ যিনি দশম ও একাদশ জাতীয় সংসদের বিরোধী দলীয় নেতার দায়িত্ব পালন করেছেন। তিনি জাতীয় পার্টির প্রধান পৃষ্ঠপোষক এবং বাংলাদেশের সাবেক রাষ্ট্রপতি ও বাংলাদেশ সেনাবাহিনীর সাবেক সেনাপ্রধান হুসেইন মুহাম্মদ এরশাদের স্ত্রী, যার সঙ্গে তিনি ১৯৫৬ সালে বিবাহবন্ধনে আবদ্ধ হন।

হুসেইন মুহাম্মদ এরশাদের রাষ্ট্রপতিত্ব কালীন সময়ে রওশন এরশাদ সমাজ কল্যাণ ও নারী-শিশুর অধিকার প্রতিষ্ঠার জন্য সচেষ্ট ছিলেন। তিনি 'বাংলাদেশ জাতীয় মহিলা সংস্থা' এর প্রধান পৃষ্ঠপোষক ছিলেন। ১৯৭৫ সালে তিনি 'সেনা পরিবার কল্যাণ সমিতি' এর প্রতিষ্ঠাতা প্রেসিডেন্ট নিযুক্ত হন।

১৯৮৫ সালের মে মাসে তিনি বন্যাকবলিত নোয়াখালী জেলার উড়ির চর ও হাতিয়া উপজেলা এলাকা পরিদর্শন করেন। একই বছর তিনি মাদকের অপব্যবহার সংক্রান্ত জাতিসংঘের বিশেষ কনভেনশনে অংশগ্রহণ করেন।

তার ব্যক্তিগত আগ্রহের মাঝে রয়েছে সাহিত্য, এশীয় সঙ্গীত, এবং শিল্পকলা। তিনি ১৯৮৪ এবং ১৯৮৫ সালে হজ্জ্ব পালন করেন। 

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৪১-এ জন্ম
বিষয়শ্রেণী:বাংলাদেশের ফার্স্ট লেডি
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশের রাজনৈতিক দলের নেতা
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বিরোধীদলীয় নেতা (বাংলাদেশ)
বিষয়শ্রেণী:বিরোধীদলীয় নেত্রী
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশের স্বাস্থ্য ও পরিবার কল্যাণ মন্ত্রী
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:১৯৪৩-এ জন্ম
ক্রিস বেয়ার্ড

**ক্রিস বেয়ার্ড** () কানাডিয়ান ব্যবসায়ী নেতা। ২০১৪ সালের এপ্রিল মাসে তিনি মজিলা কর্পোরেশনের অন্তর্বর্তীকালীন প্রধান নির্বাহী কর্মকর্তা (সিইও) হিসেবে দায়িত্ব পান।  বেয়ার্ড এইচপি, সান মাইক্রোসিস্টেমের সিনিয়র প্রোডাক্ট এবং মার্কেটিং প্রধান হিসেবে কাজ করেছেন। এছাড়া ২০০৪ সাল থেকে তিনি মজিলার চিফ মার্কেটিং অফিসার (সিএমও) হিসেবে দায়িত্ব পালন করছেন। বিশেষ করে তিনি ফায়ারফক্স ব্রাউজার চালুর ব্যাপারে কাজ করেছেন। ২০১৩ সালে তিনি গ্রেলক পার্টনার্সের এক্সিকিউটিভ ইন রেসিডেন্টস হিসেবে যোগ দেন।  ১৯৯৮ সালের জানুয়ারিতে তিনি ফুপিন গ্রুপ নামের একটি প্রতিষ্ঠান চালু করেন যা লিনাক্স কেয়ার নামের আরেকটি প্রতিষ্ঠান চালু হওয়ার দুই বছর পর অধিগ্রহণ করে।

## জন্ম ও শিক্ষাজীবন
ক্রিস বেয়ার্ড ইউনিভার্সিটি অব এডিনবার্গ থেকে ইন্টারন্যাশনাল বিজনেসে এমবিএ সম্পন্ন করেন। এ বিশ্ববিদ্যালয়ে তিনি জন ম্যাকফারলেন প্রাইজ ফর লিডারশিপ পুরস্কার পান। এর আগে তিনি ইউনিভার্সিটি অব ওটোয়া থেকে অর্থনীতি ও বায়োক্যামিস্ট্রি বিষয়ে পড়াশোনা করেন।

## কর্মজীবন

## পুরস্কার ও সম্মাননা

## তথ্যসূত্র

## বহিঃসংযোগ
*Entry at Greylock Partners
*Twitter account
*LinkedIn entry

বিষয়শ্রেণী:জীবিত ব্যক্তি
বিষয়শ্রেণী:মার্কিন প্রযুক্তির প্রধান কার্যনির্বাহী
বিষয়শ্রেণী:কানাডীয় ব্যবসায়ী
বিষয়শ্রেণী:ওপেন সোর্স ব্যক্তি
বিষয়শ্রেণী:মজিলার ব্যক্তি
তারকাঁটা

**তারকাঁটা** মুহাম্মদ মোস্তফা কামাল রাজ পরিচালিত ২০১৪ সালের বাংলাদেশী মারপিঠধর্মী অপরাধমূলক চলচ্চিত্র। আরেফিন শুভ, বিদ্যা সিনহা সাহা মীম এবং মৌসুমী এই চলচ্চিত্রে মূল ভূমিকায় অভিনয় করেন। চলচ্চিত্রটি প্রযোজনা করেন শুকলা বানিক এবং পরিবেশনা ছিল জাজ মাল্টিমিডিয়া। এটি মুহাম্মদ মোস্তফা কামাল রাজের তৃতীয় চলচ্চিত্র।

## অভিনয়
* আরিফিন শুভ - ইব্রাহিম
* বিদ্যা সিনহা সাহা মীম - চাঁদ
* আরিফা পারভীন মৌসুমী 
* লুবাবা দিয়া
* ফারুক আহমেদ - আসলাম শেখ
* ডা: এজাজুল ইসলাম - মুসা রাজ 
* আহমেদ শরীফ
* কচি খন্দকার
* হাসান মাসুদ
* মো: নাজিম উদ্দিন রাজু

## সঙ্গীত

*তারকাঁটার* সঙ্গীত আরেফিন রুমি কর্তৃক প্রযোজিত এবং লেজার ভিশন থেকে প্রকাশিত হয়েছিল। 

## তথ্যসূত্র

## বহিঃসংযোগ

* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৪-এর চলচ্চিত্র
বিষয়শ্রেণী:২০১০-এর দশকের মারপিটধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী রোমাঞ্চকর চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:২০১৪-এর মারপিটধর্মী রোমাঞ্চকর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী অপরাধমূলক রোমাঞ্চকর চলচ্চিত্র
বিষয়শ্রেণী:মোস্তফা কামাল রাজ পরিচালিত চলচ্চিত্র
দধীচি

**দধীচি** ছিলেন প্রাচীন ভারতের  একজন ঋষি। বিভিন্ন সময় দধীচিকে উদ্ধৃত করে নানা গল্প, উপন্যাস, কবিতা রচনা করা হয়েছে।

দধীচি বা দধ্যাংশ  নামটি সংস্কৃতের দধ্য(দৈ) ও অংশ(ভাগ) শব্দ মিলিত হয়ে সৃষ্টি হয়েছে। এর অৰ্থ হল ‘যার দেহ  দধ্য(দৈ) থেকে শক্তি আহরণ করেছে’। ঋষি দধীচির নাম দধ্যাঙ্গ বা দধ্যাংশ শব্দ থেকে এসেছে বলে বিখ্যাত সংস্কৃত পণ্ডিত পাণিনি তার  অষ্টাধ্যায়ী গ্ৰন্থে উল্লেখ করেছেন।

ঋষি দধীচি শিবভক্ত হিসেবে প্ৰখ্যাত। সতী বিচ্ছেদের পর শিব কিছুদিন অরণ্যতে বাস করেছিলেন । ঋষি হিসেবে শিবের বনে আবিৰ্ভাব হবার দিনকে বাৰ্ষিক মহাশিবরাত্রি হিসেবে উদ্‌যাপন করা হয়। বনে থাকা কালীন দধীচি ও অন্য ঋষিগণ মহাদেবের আরাধনা করার কথা পুরাণে  পাওয়া যায়।

ভাগবত পুরাণ অনুসারে ঋষি দধীচি ‘অথৰ্বন মুনি’ ও তার পত্নী ‘চিত্তি’র পুত্ৰ। ঋষি অথৰ্বনকে হিন্দু ধৰ্মশাস্ত্ৰ  চতুর্বেদের অন্যতম অথর্ববেদ এর  রচয়িতা । তার পত্নী চিত্তি ঋষি ‘কৰ্দম’র কন্যা ছিলেন। ঋষি দধীচির পত্নীর নাম স্বৰ্চা ও পুত্ৰ পিপ্পলাদ। ঋষি পিপ্পালাড়া প্ৰশ্ন উপনিষদের রচয়িতা । দধীচি মুনি নৈমিষারণ্যের  মিশ্ৰিখে  আশ্ৰম প্ৰতিষ্ঠা করেছিলেন । বৰ্তমান এটি উত্তরপ্ৰদেশ এর  লক্ষ্ণৌতে অবস্থিত। বৰ্তমান রাজস্থান এ বসবাস করা দধীচ ব্ৰাহ্মণ সম্প্ৰদায়ের লোকেরা ঋষি দধীচির বংশধর ।

## বেদে বর্ণিত ঋষি দধীচি আখ্যান

### অশ্বিণদ্বয়কে মধুবিদ্যা শিক্ষণ
ঋগ্বেদ ১.১১৯.৯ জানাচ্ছে : যে অশ্বিদ্বির স্তব করেছিল মধু সন্ধানী মক্ষিকারা , উশিজপুত্র যাদেরকে সোম হব্য দিয়েছিল । দধীচির মনকে যারা লুব্ধ ক'রেছিল তাঁকে তাদের অশ্বিমস্তক দিয়ে যাতে তিনি তাদেরকে মধুবিদ্যা শিখিয়েছিলেন ।

### পুরাণে বৰ্ণিত ঋষি দধীচির উপাখ্যান

### ইন্দ্র ও  বৃত্ৰ - বজ্রযুদ্ধের কাহিনী
পৌরাণিক কাহিনীতে  অসুরদের রাজা বৃত্ৰাসুর  স্বর্গের দেবতাদের রাজা ইন্দ্রের কাছ থেকে তার স্বর্গরাজ্য কেড়ে নেয়।ভগবান বিষ্ণুর কাছে ইন্দ্র জানতে পারেন যে স্বর্গরাজ্য ফিরে পেতে হলে সাধারণ কোনো অস্ত্র দিয়ে নয় দধীচি মুনির হাড় দিয়ে বানানো অস্ত্র দিয়েই বৃত্ৰাসুরকে  হত্যা করতে হবে। এ কথা শুনে দধীচি মুনি আত্মত্যাগ করতে রাজি হলেন। দধীচি দেহত্যাগ করলে তার দেহের হাড় দিয়ে  বৃত্ৰাসুরকে মারার জন্য অস্ত্র তৈরি করা হল। যার নামকরণ করা হল *বজ্র*। দেবরাজ ইন্দ্র এই *বজ্র*  দিয়ে  বৃত্ৰাসুরকে হত্যা করতে সক্ষম হন এবং স্বর্গরাজ্য ফিরে পান। প্রাচীন ভারতে লোকমুখে এই কাহিনী প্রচলিত ছিল। 

### দক্ষ যজ্ঞ ও অন্যান্য
প্ৰজাপতি দক্ষের আয়োজিত  যজ্ঞে মহাদেবকে আমন্ত্ৰণ না  জানানোর জন্য ঋষি দধীচি  প্ৰথম ব্যক্তি হিসেবে সেই যজ্ঞ ত্যাগ  করেন ।  ‘নারায়ণ কবচ’ মন্ত্ৰের রচনা ঋষি দধীচি করেছিলেন। দেবী হিঙ্গলাজের আরাধনার মন্ত্ৰসমূহ দধীচি মুনি রচনা করেছিলেন । পুরাণ বৰ্ণিত আখ্যান অনুসারে পরশুরাম একসময় সকল ক্ষত্ৰিয় নিধন করছিলেন। সেই সময় ঋষি দধীচি কিছু ক্ষত্ৰিয় সন্তানকে হিঙ্গলাজ দেবীর মন্দিরে লুকিয়ে রেখেছিলেন ও দেবীর আরাধনা করে তাদের রক্ষা করেছিলেন।

## তথ্যসূত্র

বিষয়শ্রেণী:লোককাহিনির চরিত্র
বিষয়শ্রেণী:হিন্দু পৌরাণিক চরিত্র
বিষয়শ্রেণী:প্রাচীন ভারত
বিষয়শ্রেণী:ঋষি
বিষয়শ্রেণী:শৈবধর্ম
এ্যালেক্স ব্ল্যাকওয়েল

**আলেকজান্দ্রা জয় ব্ল্যাকওয়েল** (জন্মঃ ৩১ আগস্ট ১৯৮৩) হলেন একজন অস্ট্রেলীয় জাতীয় নারী ক্রিকেটার যিনি একজন বিশেষজ্ঞ ব্যাটসম্যান হিসেবে নিউ সাউথ ওয়েলস ও অস্ট্রেলিয়ার দলে খেলে থাকেন। এছাড়াও তার অভিন্ন যমজ বোন কেট অস্ট্রেলিয়া দলের হয়ে খেলে থাকেন।

## প্রারম্ভিক বছর
ব্ল্যাকওয়েল ওয়াগায় জন্মগ্রহণ, কিন্তু ইয়েন্দার গ্রিফিথ, নিউ সাউথ ওয়েলস এর বাইরে একটি ছোট গ্রামীণ শহরে বেড়ে ওঠেন। তিনি এবং তার অভিন্ন যমজ বোন কেট বোর্ডিং এর স্কুলের ছাত্রী হিসাবে সিডনি উত্তর তীরবর্তী বার্কার কলেজ পড়াশোনা করেন।

২০০০ সালের মার্চে ব্ল্যাকওয়েল অনূর্ধ্ব-১৭ আন্তঃরাজ্য প্রতিযোগিতার জন্য নিউ সাউথ ওয়েলস দলের হয়ে খেলার সুযোগ হয়। যাতে প্রথম ম্যাচ তিনি মাত্র ৭ রান খরচ করে ৩ উইকেট লাভ করেন এবং ভিক্টোরিয়া ব্লু হয়ে দশ উইকেটে জয়ে জন্য তার ব্যাট করার প্রয়োজন ছিল না। ওয়েস্টার্ন অস্ট্রেলিয়ার বিরুদ্ধে ষষ্ঠ ম্যাচে এসে তিনি অপরাজিত ৫৭ রান করেন যা টুর্নামেন্টের সর্বোচ্চ রান-সংগ্রহকারী রান ছিল। নিউ সাউথ ওয়েলস প্রতিযোগিতার তাদের আট ম্যাচের সবকটিতে জয় লাভ করে এবং ব্ল্যাকওয়েল ব্যাট হাতে ৩৭.২৫ গড়ে ১৪৯ রান ও বল হাতে ও বল হাতে ১৭.০০ গড়ে ৭ উইকেট লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:অস্ট্রেলিয়া থেকে জমজ মানুষ
বিষয়শ্রেণী:নিউ সাউথ ওয়েলস থেকে ক্রিকেটার
বিষয়শ্রেণী:বার্কার কলেজের প্রাক্তন শিক্ষার্থী
বিষয়শ্রেণী:১৯৮৩-এ জন্ম
বিষয়শ্রেণী:যমজ ক্রীড়াবিদ
বিষয়শ্রেণী:সমকামী নারী ক্রীড়াবিদ
বিষয়শ্রেণী:বার্কশায়ার ওম্যানের ক্রিকেটার
বিষয়শ্রেণী:নিউ সাউথ ওয়েলস থেকে আগত ক্রিকেটার
বিষয়শ্রেণী:নিউ সাউথ ওয়েলস ব্রেকার্সের ক্রিকেটার
বিষয়শ্রেণী:ওতাগো স্পার্কসের ক্রিকেটার
বিষয়শ্রেণী:সিডনি থান্ডারের (ডব্লিউবিবিএল) ক্রিকেটার
বিষয়শ্রেণী:ইয়র্কশায়ার ডায়মন্ডসের ক্রিকেটার
বিষয়শ্রেণী:এলজিবিটিকিউ ক্রিকেটার
বিষয়শ্রেণী:উইকেট-রক্ষক
বিষয়শ্রেণী:নিউ সাউথ ওয়েলসের নারী ক্রীড়াবিদ
এলিসি পেরি

**এলিসি আলেকজান্দ্রা পেরি** (জন্মঃ ৩ নভেম্বর ১৯৯০) হলেন একজন অস্ট্রেলিয়ান ক্রীড়াবিদ যিনি মাত্র ১৬ বছর বয়সে অস্ট্রেলিয়ান ক্রিকেট এবং ফুটবল (সকার) উভয়ের দলের হয়ে আত্মপ্রকাশ করেন। তিনি ২০০৭ সালের জুলাই মাসে আন্তর্জাতিক ক্রিকেটে অভিষেক ঘটান এবং এক মাস পরে তিনি অস্ট্রেলিয়ার ফুটবল দলের টুপি পরেন। পেরি অস্ট্রেলিয়ার ক্রিকেটে প্রতিনিধিত্ব করা পুরুষ বা মহিলাদের ভিতরে সর্বকনিষ্ঠ ব্যক্তি হন এবং প্রথম অস্ট্রেলিয়ান মহিলা ক্রিকেট ও ফুটবল এসোসিয়েশন বিশ্বকাপে উভয় পর্যায়ে খেলা ক্রীড়াবিদ।.

## ব্যক্তিগত জীবন
পেরি ওয়াহরঙ্গায় জন্মগ্রহণ করেন। তিনি সিডনিতে *বিক্রফট প্রাইমারি স্কুলে* তার প্রাথমিক শিক্ষা জীবন সমাপ্ত করেন। তিনি ক্রীড়া ক্যাপ্টেন, অ্যাথলেটিক্স ক্যাপ্টেন এবং ক্রিকেট ক্যাপ্টেন খেতাব নিয়ে ২০০৮ সালে ১২ বছর বয়সে *পায়াম্বল লেডিজ কলেজ* উপস্থিত হয়েছিলেন। তিনি বর্তমানে **সিডনি বিশ্ববিদ্যালয়** এর অর্থনীতি ও সামাজিক বিজ্ঞান বিভাগে অধ্যয়নরত আছেন।

২০১৩ সালে পেরি, বিশ্বের ৩৬ তম সবচেয়ে বাজারজাত ক্রিড়াবিদ এবং সবচেয়ে বাজারজাত অস্ট্রেলীয় ক্রীড়াবিদ হিসেবে "স্পোর্টস প্রো" পত্রিকায় নিজের নাম দখল করেন। তিনি জকি আন্ডারওয়্যার এর একটি বাণিজ্যিক প্রচারে হাজির হন।

## নোট

## বহিঃসংযোগ

* 
* Sydney FC player profile 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:নিউ সাউথ ওয়েলস ব্রেকার্সের ক্রিকেটার
বিষয়শ্রেণী:উইজডেন বিশ্বের শীর্ষস্থানীয় ক্রিকেটার
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:২০১১ ফিফা নারী বিশ্বকাপের খেলোয়াড়
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:সিডনি থেকে আগত ক্রিকেটার
বিষয়শ্রেণী:সিডনি সিক্সার্সের (ডব্লিউবিবিএল) ক্রিকেটার
বিষয়শ্রেণী:লাফবোরা লাইটনিংয়ের (ডব্লিউসিএসএল) ক্রিকেটার
বিষয়শ্রেণী:ভিক্টোরিয়ান স্পিরিটের ক্রিকেটার
বিষয়শ্রেণী:সিডনির ফুটবলার
বিষয়শ্রেণী:নিউ সাউথ ওয়েলসের নারী ক্রীড়াবিদ
বিষয়শ্রেণী:নারী ফুটবল রক্ষণভাগের খেলোয়াড়
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:কমনওয়েলথ গেমসে স্বর্ণপদক বিজয়ী অস্ট্রেলীয়
বিষয়শ্রেণী:কমনওয়েলথ গেমসের ক্রিকেটে পদক বিজয়ী
বিষয়শ্রেণী:আইসিসি বর্ষসেরা ক্রিকেটার
বিষয়শ্রেণী:অস্ট্রেলীয় নারী ফুটবলার
বিষয়শ্রেণী:অস্ট্রেলিয়ার আন্তর্জাতিক নারী ফুটবলার
এডওয়ার্ড লিওনার্ড গিঞ্জটন

**এডওয়ার্ড লিওনার্ড গিঞ্জটন** একজন ইউক্রেনীয়-মার্কিন পদার্থবিজ্ঞানী।

## শিক্ষা
গিঞ্জটন ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশলে ১৯৩৬ সালে ব্যাচেলর অব সায়েন্স এবং ১৯৩৭ সালে মাস্টার অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৪১ সালে তড়িৎ প্রকৌশলে পিএইচডি ডিগ্রি অর্জন করেন।

## কর্মজীবন
স্ট্যানফোর্ডে শিক্ষার্থী থাকাকালীন সময়ে উইলিয়াম ওয়েবস্টার হ্যান্সেন এবং রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর সাথে কাজ করেন। ১৯৪১ সালে তিনি স্পেরি জাইরোস্কোপ কোম্পানির ভ্যারিয়ান-হ্যান্সেন গ্রুপ এর সদস্য হন। তিনি ১৯৪৫ সালে স্ট্যানফোর্ড বিশ্ববিদ্যালয় এর পদার্থবিজ্ঞানের সহকারী অধ্যাপক নিযুক্ত হন এবং ১৯৬১ সাল পর্যন্ত সেখানে শিক্ষকতা করেন। ১৯৪৯ সালে তিনি মার্ভিন চোডোরো এর সাথে স্ট্যানফোর্ড বিশ্ববিদ্যালয় এ ১ বিলিয়ন ইলেক্ট্রন ভোল্ট ২২০ অ্যাক্সিলারেটর ডেভেলপ করেন। এরপর তিনি মাইক্রোওয়েভ ল্যাবরেটরী এর পরিচালক হন যেটি পরে গিঞ্জটন ল্যাবরেটরী নামকরণ করা হয়। তিনি ভ্যারিয়ান অ্যাসোসিয়েটস এর প্রথম বোর্ড সদস্যদের একজন ছিলেন। রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর মৃত্যুর পর তিনি ভ্যারিয়ান অ্যাসোসিয়েটস এর প্রধান নির্বাহী কর্মকর্তা এবং চেয়ারম্যান হন। তিনি ১৯৬৯ সালেআইইই মেডেল অব অনার লাভ করেন। 

## তথ্যসূত্র

বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:১৯১৫-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন যুক্তরাষ্ট্রে সোভিয়েত অভিবাসী
জুলি হান্টার

**জুলি লরেন হান্টার** (জন্মঃ ১৫ মার্চ ১৯৮৪) হলেন একজন মহিলা ক্রিকেটার যিনি ভিক্টোরিয়া ও অস্ট্রেলিয়া দলের হয়ে খেলে থাকেন। তিনি একটি ডান হাতি পেস বোলার এবং ডানহাতি ব্যাটসম্যান হিসেবে ভূমিকা রাখছেন। ২০০২-০৩ সালে অস্ট্রেলিয়ান অনূর্ধ্ব-১৯ দলের হয়ে খেলার পরে হান্টার মহিলা জাতীয় ক্রিকেট লীগ (ডব্লিউএনসিএল) নিম্নলিখিত মরসুমে ভিক্টোরিয়ার হয়ে  ঊর্ধ্বতন পর্যায়ে আত্মপ্রকাশ করেন। তবে তিনি তার প্রথম পর্বে অনেকটা দায়িত্ববান ও বিশ্বস্ত ছিল না।

## প্রারম্ভিক কর্মজীবন
হান্টারকে মাত্র ১৫ বছর বয়সে ২০০০ সালের মার্চে অনূর্ধ্ব-১৭ আন্তঃরাজ্য প্রতিযোগিতায় ভিক্টোরিয়া ব্লু দলের হয়ে প্রতিযোগিতা করার জন্য তাকে নির্বাচন করা হয়েছিল। ভিক্টোরিয়া ব্লু সব ম্যাচে জয়লাভ করে কিন্তু চূড়ান্ত খেলায় পৌঁছানোর জন্য তাদের সাত কোয়ালিফাইং ম্যাচের একটি শুধুমাত্র নিউ সাউথ ওয়েলস এর বিরুদ্ধে পরাজয় বরণ করতে হয়েছিল। হান্টার, অস্ট্রেলিয়ান ক্যাপিটাল টেরিটরি বিরুদ্ধে ৪৪ রানে অপরাজিত একটি শ্রেষ্ঠ ইনিংসের মাধ্যমে ২২.৮৩ গড়ে মোট ১৩৭ রান করেন এবং বোলিংয়ে ৬.১৬ ইকোনমিতে ১২ উইকেট নেন। তিনি কুইন্সল্যান্ড বিরুদ্ধে ৭ রানে ৩ উইকেট এবং তাসমানিয়া বিরুদ্ধে ৮ রানে ৩ উইকেট দখল করেন। ফাইনাল খেলায় তিনি ৪ ওভার বল করে ১২ রানে ২ উইকেট নেন যাতে করে নিউ সাউথ ওয়েলস ১৩৩/৮ করতে সামর্থ্য হন এবং তারপর তিনি ৩৪ রান করেন যাতে ভিক্টোরিয়া ব্লু ৩২ রানে হারে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:ভিক্টোরিয়ান স্পিরিটের ক্রিকেটার
বিষয়শ্রেণী:হোবার্ট হারিকেন্সের (ডব্লিউবিবিএল) ক্রিকেটার
বিষয়শ্রেণী:ভিক্টোরিয়ার (রাজ্য) নারী ক্রীড়াবিদ
এলিশা হিলি

**এলিশা জিন হিলি** (জন্মঃ ২৪ মার্চ ১৯৯০ গোল্ড কোস্ট, কুইন্সল্যান্ড) হলেন একজন মহিলা ক্রিকেটার যিনি নিউ সাউথ ওয়েলস এবং অস্ট্রেলিয়ার জাতীয় মহিলা ক্রিকেট দলের হয়ে খেলে থাকেন। সাধারণত তিনি একজন উইকেট-রক্ষক এবং ডানহাতি ব্যাটসম্যান। তিনি ২০১০ সালের ফেব্রুয়ারিতে আন্তর্জাতিক ক্রিকেটে আত্মপ্রকাশ করেন।

## প্রারম্ভিক বছর
হিলি হলেন গ্রেগ এর কন্যা যিনি কুইন্সল্যান্ড স্কোয়াডের একজন সদস্য ছিলেন। গ্রেগ এর ছোট ভাই ইয়ান ১৯৮০ সাল থেকে ১৯৯৯ পর্যন্ত অস্ট্রেলিয়ার টেস্ট ক্রিকেটে উইকেটরক্ষক ছিলেন এবং সবচেয়ে বেশি টেস্টে আউট হওয়ার জন্য বিশ্ব রেকর্ডের ধারকও ছিলেন তিনি। তার আরেকটি চাচা কেন কুইন্সল্যান্ড এর হয়ে খেলেছেন। পরিবারের ঐতিহ্য এবং তার চাচার অস্ট্রেলিয়ার প্রতিনিধিত্ব করতে দেখা সত্ত্বেও তিনি কুইন্সল্যান্ড থেকে সিডনি না আসা পর্যন্ত ক্রিকেট আগ্রহী হননি।

বার্কার কলেজ প্রথম একাদশ এর জন্য উইকেটরক্ষক হিসেবে ২০০৬ সালে মাত্র ১৬ বছর বয়সে তাকে নির্বাচন করা হয়।

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:উইকেট-রক্ষক
বিষয়শ্রেণী:কুইন্সল্যান্ড থেকে আগত ক্রিকেটার
বিষয়শ্রেণী:নিউ সাউথ ওয়েলস ব্রেকার্সের ক্রিকেটার
বিষয়শ্রেণী:কুইন্সল্যান্ডের নারী ক্রীড়াবিদ
বিষয়শ্রেণী:সিডনি সিক্সার্সের (ডব্লিউবিবিএল) ক্রিকেটার
বিষয়শ্রেণী:ইয়র্কশায়ার ডায়মন্ডসের ক্রিকেটার
বিষয়শ্রেণী:ইয়র্কশায়ারের নারী ক্রিকেটার
বিষয়শ্রেণী:কমনওয়েলথ গেমসে স্বর্ণপদক বিজয়ী অস্ট্রেলীয়
বিষয়শ্রেণী:কমনওয়েলথ গেমসের ক্রিকেটে পদক বিজয়ী
বিষয়শ্রেণী:২০২২ কমনওয়েলথ গেমসে পদকপ্রাপ্ত
ধর্মবোধি

**ধর্মবোধি** (১০৫২-১১৬৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের অতিযোগ তত্ত্বের অভ্যন্তরবর্গ সম্বন্ধে একজন পণ্ডিত ছিলেন।

## পরিবার
ধর্মবোধি ১০৫২ খ্রিষ্টাব্দে তিব্বতের ইয়ার্লুং উপত্যকার থাংছুং নামক স্থানে জন্মগ্রহণ করেন। তার মাতা নাম ম্ত্শার-দ্গু-স্ক্যিদ-ব্দে () না 'ত্শার-দ্গু-গ্জা'-স্ক্যিদ () এই নিয়ে দ্বিমত রয়েছে। তার মাতা থাংছুং বৌদ্ধবিহারের ভিক্ষুণী ছিলেন এবং ব্ক্রা-শিস-গ্যুং-দ্রুং () নামক ঐ স্থানের শাসকের জ্যৈষ্ঠ পুত্র কর্তৃক ধর্ষিতা হয়েছিলেন।

## শিক্ষা
যৌবনে ধর্মবোধি শিক্ষার্থীর শপথ গ্রিহণ করেন এবং তখন তার নাম রাখা হয় ত্শুল-খ্রিম্স-র্গ্যাল-ম্ত্শান ()। এরপর তিনি দোল-পো-'ত্শার-'ত্শুর () নামক স্থানে ফা-দাম-পা-সাংস-র্গ্যাস নামক বিখ্যাত ছেদ সাধকের নিকট চৌদ্দ মাস শিক্ষাগ্রহণ করেন। পঁয়ত্রিশ বছর বয়সে তিনি ফুগ-পো-ছে () নামক স্থানে স্বা-স্গোম-য়ে-শেস-ব্যাং-ছুব  () নামক বৌদ্ধ ভিক্ষুর নিকট অতিযোগ তত্ত্বের অভ্যন্তরবর্গ সম্বন্ধে শিক্ষাগ্রহণ করেন। এছাড়াও তিনি বৌদ্ধ সাধিকা মা-গ্চিগ-লাব-স্গ্রোনের নিকট ছেদ সাধনা এবং বিখ্যাত পণ্ডিত স্গাম-পো-পা-ব্সোদ-নাম্স-রিন-ছেনের নিকট নারো পার ছয় যোগ সম্বন্ধে শিক্ষাগ্রহণ করেন। তিনি এরপর বাকি জীবন অভ্যন্তরবর্গ সম্বন্ধে শিক্ষাদান করেন।

## তথ্যসূত্র

## আরো পড়ুন
*Dudjom Rinpoche. 2002. The Nyingma School of Tibetan Buddhism. Translated by Gyurme Dorje and Matthew Kapstein. Boston: Wisdom.
*Tarthang Tulku. 1975. Bringing the Teachings Alive. Cazadero, CA: Dharma Publishing.
*Roerich, George, trans. 1996. The Blue Annals. 2nd ed. Delhi: Motilal Banarsidas, p 175 ff.

বিষয়শ্রেণী:১০৫২-এ জন্ম
বিষয়শ্রেণী:১০৬৮-এ মৃত্যু
বিষয়শ্রেণী:ন্যিংমা
নাগ-ত্শো-লো-ত্সা-বা-ত্শুল-খ্রিম্স-র্গ্যাল-বা

**নাগ-ত্শো-লো-ত্সা-বা-ত্শুল-খ্রিম্স-র্গ্যাল-বা** () (১০১১-১০৬৪) একাদশ শতাব্দীর একজন তিব্বতী অনুবাদক ছিলেন।

## সংক্ষিপ্ত জীবনী
নাগ-ত্শো-লো-ত্সা-বা-ত্শুল-খ্রিম্স-র্গ্যাল-বা ১০১১ খ্রিষ্টাব্দে তিব্বতের ম্ঙ্গা'-রিস () অঞ্চলের ল্হা-গ্দোং () নামক স্থানে জন্মগ্রহণ করেন। যৌবনেই তিনি বিনয় সম্বন্ধে পণ্ডিত হওয়ায় তাকে 'দুল-'দ্জিন-পা () বা 'বিনয় তত্ত্বের ধারক' উপাধি দেওয়া হয়। তিনি র্গ্যা-লো-ত্সা-বা-ব্র্ত্সোন-'গ্রুস-সেং-গে () নামক তার শিক্ষকের নিকট অভিধর্ম সম্বন্ধে অধ্যয়ন করেন। ১০৩৭ খ্রিষ্টাব্দে গুজ রাজ্যের রাজা ব্যাং-ছুব-য়ে-শেস'-ওদের নির্দেশে তিনি পাঁচজন সাথীর সঙ্গে ভারত যাত্রা করে বিখ্যাত ভারতীয় পণ্ডিত অতীশ দীপঙ্করকে তিব্বত যাত্রা করার আমন্ত্রণ জানালে বিক্রমশীলা বৌদ্ধবিহারের প্রধান এই প্রস্তাব প্রত্যাখ্যান করেন। 
পরবর্তীকালে অতীশ দীপঙ্কর তিব্বত যাত্রা করলে নাগ-ত্শো-লো-ত্সা-বা-ত্শুল-খ্রিম্স-র্গ্যাল-বা তার শিষ্যত্ব গ্রহণ করেন। তিনি প্রজ্ঞাপারমিতা ও তন্ত্রের ওপর একশত পুঁথি তিব্বতী ভাষায় অনুবাদ করেন এবং অতীশ দীপঙ্করের জীবনী র্নাম-থার-র্গ্যাস-পা () রচনা করেন।

## তথ্যসূত্র

বিষয়শ্রেণী:তিব্বতী অনুবাদক
বিষয়শ্রেণী:১০১১-এ জন্ম
বিষয়শ্রেণী:১০৬৪-এ মৃত্যু
সারাহ ইলিয়ট

**সারাহ জেন ইলিয়ট** (নি এডওয়ার্ড, জন্মঃ ৪ জানুয়ারি ১৯৮২) হলেন একজন অস্ট্রেলিয়ান জাতীয় নারী আন্তর্জাতিক ক্রিকেটার। একজন ডানহাতি ব্যাটসম্যান হিসেবে ব্যাটিং এবং লেগব্রেক স্পিনার বোলার হিসেবে ২০০৫ সালে আন্তর্জাতিক ক্রিকেটে আত্মপ্রকাশ করেন। কিন্তু ২০১০ সাল পর্যন্ত তিনি দলের ভিতরে একজন নিয়মিত খেলোয়াড় হিসেবে জায়গা দখল করে নিতে পারেননি।

এডওয়ার্ডস ১৯ বছর বয়সে পা রাখার পরে শীঘ্রই ২০০০-০১ মৌসুমে ভিক্টোরিয়া দলের হয়ে ঊর্ধ্বতন খেলোয়াড় হিসেবে আত্মপ্রকাশ করেন। তার খেলোয়াড়ী জীবনের এক পর্যায়ে, এডওয়ার্ডস একটি বিশেষজ্ঞ ব্যাটসম্যান ছিলেন এবং ছয় বছর পরে তার সিনিয়র ক্রিকেটে তিনি তার প্রথম বল করেন। তিনি তার প্রথম দুই পর্বে ব্যাটসম্যান হিসেবে তেমন পরিচিত ছিলেন না এবং তৃতীয় সিজনে ব্যাট করতে নেমে তিনি একমাত্র ইনিংসে শুন্য রান করার পরে দল থেকে বাদ পড়েন।

## তথ্যসূত্র

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:মেলবোর্ন রেনেগেডসের (ডব্লিউবিবিএল) ক্রিকেটার
বিষয়শ্রেণী:ভিক্টোরিয়ান স্পিরিটের ক্রিকেটার
বিষয়শ্রেণী:অ্যাডিলেড স্ট্রাইকার্সের (ডব্লিউবিবিএল) ক্রিকেটার
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:ভিক্টোরিয়ার (রাজ্য) নারী ক্রীড়াবিদ
ব্লা-ছেন-দ্গোংস-পা-রাব-গ্সাল

**ব্লা-ছেন-দ্গোংস-পা-রাব-গ্সাল** () (৮৩২-৯১৫) একজন বৌদ্ধ ভিক্ষু ছিলেন যিনি তিব্বতের বিভক্তির যুগে বৌদ্ধধর্মের সংকটময় পরিবেশে পুনরায় বৌদ্ধধর্মকে পুনরুজ্জীবিত করেন।

## প্রথম জীবন
ব্লা-ছেন-দ্গোংস-পা-রাব-গ্সাল ৮৩২ খ্রিষ্টাব্দে তিব্বতের আমদো অঞ্চলে র্গ্যা-ঝুর () নামক এক ছোট শহরে জন্মগ্রহণ করেন। জন্মের পর তার নাম রাখা হয় মু-জু-গ্সাল-'বার ()।  তিনি খাং-রিন-ছেন-র্দো-র্জে () নামক বৌদ্ধ ভিক্ষুর নিকট বোধিচিত্ত, স্ক্যি-র্গ্যাল-বা'ই-গ্ত্সুগ-তোর () নামক ভিক্ষুর নিকট প্রমাণ ও মধ্যমক এবং নাম-দ্গা'-ল্দান-ব্যাং-ছুব () নামক ভিক্ষুর নিকট যোগশিক্ষা করেন। তিনি দ্পাল-ছুব-বো-রি () নামক স্থান থেকে দ্মার-বান-শাক্য-সেং-গে (), গ্ত্সাং-রাব-গ্সাল () এবং গ্যো-দ্গে-ছুং () নামক তিনজন বৌদ্ধ ভিক্ষুর নিকট পনেরো বছর বয়সে মু-জু-গ্সাল-'বার শিক্ষার্থীর শপথ গ্রহণ করেন এবং তার নতুন নামকরণ কর হয় ব্লা-ছেন-দ্গোংস-পা-রাব-গ্সাল। পরের বছর এই তিন বৌদ্ধ এবং হেশাং কাওয়াঙ্গো হেশাং গেনবাক নামক দুই চৈনিক বৌদ্ধ তাকে ভিক্ষুর শপথ দান করেন। এরপর তিনি তাঙ্গুত রাজ্যে সেং-গে-গ্রাগ্স-পা () নামক এক পন্ডিতের নিকট বিনয় সম্বন্ধে ও ল্হা-র্ত্সে-ভিগ-তিগ () নামক স্থানে ক্বা-'ওং-ম্ছোগ-গ্রাগ্স-পা () নামক এক পন্ডিতের নিকট বারো বছর ধরে প্রজ্ঞাপারমিতা, বোধিসত্ত্বভূমি ও অভিধর্ম সম্বন্ধে অধ্যয়ন করেন।

## পরবর্তী জীবন
এরপর তিনি আমদো অঞ্চলে দান-তিগ বৌদ্ধবিহারে বহু তিব্বতীদের বৌদ্ধধর্মে দীক্ষাদান করেন। এই সময় তার উল্লেখযোগ্য শিষ্য ছিলেন 'দুল-পা-ব্রুম-য়ে-শেস-র্গ্যাল-ম্ত্শান () দ্বুস-গ্ত্সাং-গি-ম্খাস-পা-মি-ব্চু () বা মধ্য তিব্বতের দশ জ্ঞানী ব্যক্তি নামে পরিচিত দ্বুস অঞ্চলের সুম-পা-য়ে-শেস-ব্লো-গ্রোস, ক্লু-মেস-ত্শুল-খ্রিম্স-শেস-রাব (), 'ব্রিং-য়ে-শেস-য়োন-তান (), রাগ-শি-ত্শুল-খ্রিম্স-'ব্যুং-গ্নাস () ও র্বা-ত্শুল-খ্রিম্স-ব্লো-গ্রোস (), গ্ত্সাং অঞ্চলের লো-স্তোন-র্দো-র্জে-দ্বাং-ফ্যুগ (), ত্শোং-ব্ত্সুন-শেস-রাব-সেং-গে () ও বোং-দোং-পা-আউ-পা-দে-কার () এবং ম্ঙ্গা'-রিস অঞ্চলের দুই ভাই তার নিকট দীক্ষালাভ করেন। এই দশ জন পরবর্তীকালে পূর্বদিকের বিনয় ঐতিহ্য নামক দীক্ষাপদ্ধতি চালু করেন এবং তিব্বতে পুনরায় বৌদ্ধধর্ম পুনরুজ্জীবনে সহায়ক হন। ব্লা-ছেন-দ্গোংস-পা-রাব-গ্সাল জীবনের শেষ দশ বছর দ্মার-ত্সাং-ব্রাগ () নামক গুহায় অতিবাহিত করেন।

## তথ্যসূত্র

## আরো পড়ুন
*Davidson, Ronald. 2005. Tibetan Renaissance. New York: Columbia University Press.
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;63 ff.

বিষয়শ্রেণী:৮৩২-এ জন্ম
বিষয়শ্রেণী:৯১৫-এ মৃত্যু
বিষয়শ্রেণী:তিব্বতের বিভক্তির যুগ
জেস ক্যামেরন

**জেসিকা এভিলাইন ক্যামেরন** () (জন্মঃ ২৭ জুন ১৯৮৯) হলেন একজন অস্ট্রেলিয়ান মহিলা ক্রিকেটার। একজন ব্যাটসম্যান হিসেবে তিনি ভিক্টোরিয়ান স্পিরিট এবং অস্ট্রেলিয়ান জাতীয় মহিলা ক্রিকেট দলের হয়ে বর্তমানে খেলছেন।

ক্যামেরুন ২০০৬-০৭ মওসুমে জাতীয় মহিলা ক্রিকেট লিগে ভিক্টোরিয়ান দলের হয়ে আত্মপ্রকাশ করেন। তিনি সবকটি ম্যাচ অর্থ্যাৎ ১১ ম্যাচই খেলেন কিন্তু ব্যাটিংয়ে অর্ডারে নিচের সারির ব্যাটসম্যান হিসেবে ব্যাট করেন এবং ক্রিজে বেশিক্ষণ ব্যাট করতে না পেরেও ১৮.৪০ গড়ে ৯২ রান করেন সাথে ৩ উইকেটের অর্জন। সিজনের শেষে তিনি **নিউজিল্যান্ড এ** দলের বিরুদ্ধে খেলার জন্য অস্ট্রেলিয়ার যুব দলে নির্বাচিত হন এবং একটি খেলায় মাত্র ২৮ রান দিয়ে ৬ উইকেট তুলে নেন। সিরিজ শেষে তিনি ৯.৭৭ গড়ে মোট ৯ উইকেট লাভ করেন।

## তথ্যসূত্র

## বহিঃসংযোগ

*

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:ভিক্টোরিয়ান স্পিরিটের ক্রিকেটার
বিষয়শ্রেণী:ওয়েস্টার্ন ফিওরির ক্রিকেটার
বিষয়শ্রেণী:মেলবোর্ন স্টার্সের (ডব্লিউবিবিএল) ক্রিকেটার
বিষয়শ্রেণী:মেলবোর্ন রেনেগেডসের (ডব্লিউবিবিএল) ক্রিকেটার
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:ভিক্টোরিয়ার (রাজ্য) নারী ক্রীড়াবিদ
সুম-পা-য়ে-শেস-ব্লো-গ্রোস

**সুম-পা-য়ে-শেস-ব্লো-গ্রোস** () দশম শতাব্দীর একজন তিব্বতী বৌদ্ধ ভিক্ষু ছিলেন যিনি তিব্বতের বিভক্তির যুগে বৌদ্ধধর্মের সংকটময় পরিবেশে পুনরায় বৌদ্ধধর্মকে পুনরুজ্জীবিত করেন।

## সংক্ষিপ্ত জীবনী
সুম-পা-য়ে-শেস-ব্লো-গ্রোস দশম শতাব্দীতে মধ্য তিব্বতের দ্বুস অঞ্চলে জন্মগ্রহণ করেন। তিব্বতের বিভক্তির যুগে বৌদ্ধধর্মের সংকটময় পরিস্থিতিতে শুধুমাত্র আমদো অঞ্চলে এই ধর্মের অস্তিত্ব বজায় ছিল। তিনি দ্বুস অঞ্চলের ক্লু-মেস-ত্শুল-খ্রিম্স-শেস-রাব (), 'ব্রিং-য়ে-শেস-য়োন-তান (), রাগ-শি-ত্শুল-খ্রিম্স-'ব্যুং-গ্নাস () ও র্বা-ত্শুল-খ্রিম্স-ব্লো-গ্রোস (), গ্ত্সাং অঞ্চলের লো-স্তোন-র্দো-র্জে-দ্বাং-ফ্যুগ (), ত্শোং-ব্ত্সুন-শেস-রাব-সেং-গে () ও বোং-দোং-পা-আউ-পা-দে-কার () এবং ম্ঙ্গা'-রিস অঞ্চলের দুই ভাইয়ের সঙ্গে আমদো অঞ্চলে যাত্রা করে দান-তিগ বৌদ্ধবিহারে ব্লা-ছেন-দ্গোংস-পা-রাব-গ্সালের নিকট দীক্ষালাভ করেন। এই দশ জন দ্বুস-গ্ত্সাং-গি-ম্খাস-পা-মি-ব্চু () বা মধ্য তিব্বতের দশ জ্ঞানী ব্যক্তি নামে পরিচিত হন। এরপর তারা মধ্য তিব্বত ফিরে আসেন। সুম-পা-য়ে-শেস-ব্লো-গ্রোস সম-য়ে বৌদ্ধবিহার সহ বেশ কিছু বৌদ্ধবিহার সংস্কার শুরু করেন। তিনি 'ব্রো-সা-থাং নামক স্থানে দ্মে-রু বৌদ্ধবিহার প্রতিষ্ঠার ব্যর্থ প্রয়াস করেন। তার উল্লেখযোগ্য শিষ্য ছিলেন গ্ন্যোস-ত্শুল-খ্রিম্স-র্গ্যাল-ম্ত্শান () এবং দ্গোন-পা-বা-দ্বাং-ফ্যুগ-র্গ্যাল-ম্ত্শান।

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;63 ff.

বিষয়শ্রেণী:তিব্বতের বিভক্তির যুগ